ಇದೂವರೆಗೂ ನೀವು ನೋಡಿರದ ಅವತಾರದಲ್ಲಿ ಕಾಣಿಸಿಕೊಳ್ಳಲಿದ್ದಾರೆ ಶಾರೂಖ್ ಖಾನ್

ಮುಂಬೈ: ಬಾಲಿವುಡ್ ಬಾದ್‍ಶಾ ತಮ್ಮ ಮುಂದಿನ ಚಿತ್ರದಲ್ಲಿ ಡ್ವಾರ್ಫ್(ಕುಳ್ಳ) ಪಾತ್ರದಲ್ಲಿ ಕಾಣಿಸಿಕೊಳ್ಳಲಿದ್ದು ಆ ಚಿತ್ರಕ್ಕೆ ಬಾಟ್ಲಾ ಎಂದು ಹೆಸರಿಡಲಾಗಿದೆ.

ಮೊದಲ ಬಾರಿಗೆ ಶಾರೂಖ್ ಡ್ವಾರ್ಫ್ ಪಾತ್ರದಲ್ಲಿ ಕಾಣಿಸಿಕೊಳ್ಳಲಿದ್ದಾರೆ ಎಂಬ ಸುದ್ದಿ ಬಿಟ್ಟು ಚಿತ್ರದ ಬೇರೆ ಯಾವ ಸುದ್ದಿಯು ಕೇಳಿ ಬರುತ್ತಿಲ್ಲ. ಈ ಚಿತ್ರಕ್ಕೆ ‘ಬಾಟ್ಲಾ’ ಎಂಬ ಹೆಸರಿಟ್ಟಿದ್ದಾರೆ. ಬಾಟ್ಲಾ ಎಂದರೆ ಲಿಲ್ಲಿಪುಟ್ ಗಾತ್ರದ ವ್ಯಕ್ತಿ.

ಈ ಚಿತ್ರದಲ್ಲಿ ಶಾರೂಖ್ ಖಾನ್ ಡ್ವಾರ್ಫ್ ಪಾತ್ರದಲ್ಲಿ ನಟಿಸುತ್ತಿದ್ದು ಪಿಂಟ್ ಗಾತ್ರದಲ್ಲಿ ಕಾಣಿಸಿಕೊಳ್ಳಲಿದ್ದಾರೆ. ಜನರು ಇದ್ದಕ್ಕೆ ಡ್ವಾರ್ಫ್ ಚಿತ್ರ ಎಂದು ಕರೆಯುತ್ತಿರುವುದು ಚಿತ್ರದ ನಿರ್ದೇಶಕ ಆನಂದ್ ಎಲ್ ರೈಗೆ ಇಷ್ಟವಾಗುತ್ತಿಲ್ಲ. ಚಿತ್ರದಲ್ಲಿ ಡ್ವಾರ್ಫ್ ಪಾತ್ರಕ್ಕಿಂತ ಸಿನಮಾದ ಕಥೆ ಅದ್ಬುತವಾಗಿದೆ. ಒಬ್ಬ ಕುಳ್ಳಕ್ಕಿರುವ ವ್ಯಕ್ತಿಯ ಕಥೆ ಎಂದು ಆನಂದ್ ಹೇಳಿದ್ದಾರೆ.

ಬಾಟ್ಲಾ ಚಿತ್ರದಲ್ಲಿ ಶಾರೂಖ್ ಖಾನ್ ನಾರ್ಮಲ್ ಎತ್ತರದ ವ್ಯಕ್ತಿಯಾಗಿಯೂ ಕಾಣಿಸಿಕೊಳ್ಳಲಿದ್ದಾರೆ. ಮಾತುಕಥೆ ನಡೆದ ನಂತರ ಚಿತ್ರದ ನಿರ್ದೇಶಕ ಆನಂದ್ ಪೈ ಹಾಗೂ ಚಿತ್ರತಂಡ ಶಾರೂಖ್ ಅವರ ಜೊತೆ ಚರ್ಚಿಸಿ ಚಿತ್ರಕ್ಕೆ ಬಾಟ್ಲಾ ಎಂಬ ಹೆಸರನ್ನು ಇಡಲು ನಿರ್ಧರಿಸಿದ್ದರು. ಬಾಟ್ಲಾ ಎಂದರೆ ಲಿಲ್ಲಿಪುಟ್ ಗಾತ್ರದ ವ್ಯಕ್ತಿ. ಬಾಟ್ಲಾ ಸರಳವಾದ ಸಿನಿಮಾವಾಗಿದ್ದು ಎಲ್ಲರ ಹೃದಯಕ್ಕೂ ಹತ್ತಿರವಾಗುವ ಸಿನಿಮಾ. ಇದು ಒಂದು ಸಿರಿಯಸ್ ಸಿನಿಮಾ ಅಲ್ಲ ಎಂದು ಆನಂದ್ ತಿಳಿಸಿದ್ದಾರೆ.

ಬಾಟ್ಲಾ ಚಿತ್ರದಲ್ಲಿ ಶಾರೂಖ್ ಜೊತೆ ಕತ್ರಿನಾ ಕೈಫ್, ಅನುಷ್ಕಾ ಶರ್ಮಾ ಕಾಣಿಸಿಕೊಳ್ಳಲಿದ್ದಾರೆ. ಈ ಮೊದಲು ಯಶ್ ಚೋಪ್ರಾ ನಿರ್ದೇಶಿಸಿದ್ದ ‘ಜಬ್ ತಕ್ ಹೇ ಜಾನ್’ ಚಿತ್ರದಲ್ಲಿ ಈ ಮೂವರು ಜೊತೆಯಾಗಿ ಕಾಣಿಸಿಕೊಂಡಿದ್ದರು.